**PRESSEMELDING**

**Fjellhamar kirke er stedet søndag 13. desember. En av Lørenskogs beste og mest tradisjonelle Advendtskonsert går av stabelen for 17. gang.**

**Med Lørenskog Damekor og Lørenskog Mannskor.**

Dame- og mannskoret startet opp med felles adventskonsert i Fjellhamar kirke 1998. Konserten er blitt så populær at den fyller kirken to ganger hver 3. søndag i advent hvert år. Konserten i år blir avslutningen på mannskorets 95 års jubileum. Damekoret rundet 40 år i fjor. Det vil korene markere med en del nye sanger og arrangementer.

Korenes dirigenter, Ingrid Dominique og Kjetil Aamann, leder konserten. Kjetil har arrangert en juleversjon av «Isn`t she lovely» som garantert vil gi publikum julestemning.

Musikerne Freddy Hoel Nilsen og Petter Aamot Vangstein vil bistå sangerne.

Kapellan Elisabeth Lund vil tradisjonen tro si noen ord.